钦定古今图书集成/方舆汇编/职方典/第1096卷 > 《通志曰九猴山前志》又谓之筋山
## 钦定古今图书集成/方舆汇编/职方典/第1096卷 > 《通志曰九猴山前志》又谓之筋山

龙岩山　在城东翠屏山之麓。前后有二石峰，石址有大小二洞，虚中如室。壁石有双龙纹，内可坐百人，为“漳南名胜。” 唐取以名邑，邑人春坊王源为之记。

大崶山　在留晖门内。一名官砦山。宋令赵性夫、赵崇揆因而城曰“赵公城” ，东岳行宫在焉。清高山　在迎薰门内。积石峻耸，旧有清高堂、赵侯庙，俱废。嘉靖间建思永祠。右脊为义勇庙。黄岩山　在千户所左。下有黄岩书舍。

梅亭山　在清高山右。元延祐间，教授林公说居此筑亭，自号“梅亭。”

登高山　在城南，形如偃月，下瞰龙津。

虎岭山　自后山右分一枝，环抱西城，若虎踞然。

乌石山　在县西南二里许。上有小石室，曰石香炉，南麓有巨石峙道旁，曰“乌石头” ，令胡景华刻“清平郊野” 四字于上。

东山　与乌石山对峙

紫金山　“在邑西十里馀。五峰秀削，壁立千仞，旭日含光，夕阳倒影，土石交紫若金，故名。” 上有天然池，有泉出石罅，注而为池，鱼游泳其中，历历可数。下有赤水岩。

奇迈山　，在县南二十里，一名“九峰岐。” 嵯峨拱峙，森如列戟。

锡帽山　今县治、学宫俱濒此山。知县曹引儒、吴守忠相继建塔其上，名曰“崇文塔。”

双髻山　在县西五十里，最高且胜，山顶有寺，每中元会，邻境至者数百人。

赤岩山　，在县西四十馀里，岩石皆赤。

东宝山　在县东五里许。《古志》云：“每风雨晦冥，常有宝光浮动。” 山腰有二石分峙，俗谓之珓杯石。下有东宝山门，又有龙井洞。山麓旧产银砂，今塞。通判唐大辂为《记》。

傅溪山　：在观音座外。圆秀回峙，障蔽东北之阙。

龙宫山　在县东四十里坑园社。三峰奇秀。将山　在县东五十里。两峰极秀，俗传仙人尸解处。

铁猫儿山　在铁石洋。特起圆阜如猫，内顾龙川诸水经其下，盖为县水口。在节惠里。

寿山　在县北四十里。高平方正，形如展轴。左畔峰峦错列，俗名“孝山。” 县官始至则祭之，或暮夜乃入。明知县黄廷圭改曰“寿山。” 自是不祭皆无恙，众惑始祛。

胡村山　在县北四十里。

黄公山　在县西四十里，两峰高如紫金。高第山　在县东百里。地高而危，层峦耸翠，故名。

石罗岭　在县南六十里。地势高峻，石巉岩罗列，故名。

倒岭　在县南八十里。盘曲而峻绝，令蔡尚义尝作“栖云亭” 于岭，因为防御之所。今圮岭坳有宋文丞相《驻师故垒碑》，知县曹引儒立。

砦门岭　《县志》作“寨门岭” ，在县西北四十里，界九曲岭　在县西五十里，俱龙门里，稍远。莒林岭　在县西北二百馀里表政里。界有二水，一入龙溪，一入长汀，趋程乡。

黄土岭　在县北，接沙县界，以“土色” 名。其水流入延平。

均岭　在县东北。汀州、沙县两分界上，名曰“均。”

岭，谓水自此均分也，一南流入九龙溪，一北流入尤溪，趋福州。

大淘岭　在县北，盘踞数十里，与汀州沙县接界，其水流归福州。

胡岩岭　在县东北百里，峻绝摩空。

三峰岭　在县东百里。岭半有隘。

迷云岭　在县东百馀里，左属漳平。注：侍读诗云：“迷云岭下鹧鸪声，曾记肩舆此地行。” 俱万安里。

《翠屏蜂　下》，即龙岩洞。

凉伞峰　在翠屏峰左，一名三台山。腰有岭通漳平。右三山脉络相连，统名“东宝。”

狮子岩　在小池社上。有照碧堂、寅宾馆、荡胸亭、栖云寮。令吴守忠建，今圮。

观音座　在县东三十里。高数仞，当龙川水门，势极险阻。

皞林　在县东二十里，旧名“脑林。” 长林阴翳，岁冬多萑蒲之警。

雁石　在县东北三十里，与皞林岭对峙，中设雁石巡检司。北为雁石渡，上流有石如雁，故名。